‘আর কিছুটা সময় বাকি’, কেন এমন বললেন ভাইজান?

ওয়েব ডেস্ক: শুরু হয়েছে জনপ্রিয় রিয়ালিটি শো বিগ বস সিজন ১৯ (Big boss 19)। প্রতিবারের মত এই সিজনেও সঞ্চালকের ভূমিকায় দর্শক দেখতে পাচ্ছেন সলমন খানকে (Salman Khan)। আর এবার বিগ বস-এ প্রতিযোগী হিসেবে রয়েছেন অমল মালিক। সেখানেই দুপুরে ভাতঘুম দেওয়ার ইচ্ছা প্রকাশ করেছেন অমল । আর এই স্বভাব থেকে এবার বিরত থাকতেই নিজের জীবনের নানা কথা, অভিজ্ঞতা ভাগ করে নেন ভাইজান।

বিগ বস সিজন ১৯। শনিবারের বিশেষ পর্বে প্রতিযোগী অমল মালিকের সহ্গে নিজের জীবনযাত্রা ভাগ করে নেন সলমন খান। বলিউডের ভাইজান বলেন, “জীবনটাকে সবসময় উপভোগ করা উচিত। জীবনে সবসময় কাজকে গুরুত্ব দেওয়া উচিত। আমাদের জীবনের বেশিরভাগ সময়টা আমরা কাটিয়ে ফেলেছি। এবার সামনে আরও কিছুটা পথ বাকি। সেই দিনগুলোর সংখ্যা খুবই কম আর তাই আমাদের হাতে সময়ও খুব কম। জীবনে সবসময় অ্যাক্টিভ থাকার একটাই উপায় নিজে সবসময় অ্যাক্টিভ থাকা।”

আরও পড়ুন: পঞ্জাবের বন্যায় কত টাকা দান করলেন অক্ষয় কুমার?

এই কথা বলার পরই বর্ষীয়ান অভিনেত্রী কণিকা সদানন্দের দিকে প্রশ্ন ছুড়ে দেন বলিউডের সুপারস্টার। তিনি বলেন, ‘কি ঠিক বললাম তো!’কণিকা তাঁর কথায় সায় দিয়ে বলেন, ‘হ্যাঁ, ঠিকই বলেছ।’

দেখুন খবর: